
POZITAVIE - SIROCINA’



         
„Miestna akčná skupina“

Občianske združenie pre rozvoj mikroregiónu „Požitavie – Širočina“
vydáva
USMERNENIE č. 1
k VÝZVE NA PREDKLADANIE

projektových návrhov – ŽIADOSTÍ o dotáciu

v rámci Opatrenia 1. a Opatrenia 2. Nástroja 1 LEADER NSK
Kód výzvy: PŠ/NSK/LEADER/2020
Cieľ usmernenia

Cieľom Usmernenia č. 1 je informovať žiadateľov o výberových kritériách pre projekty konečných užívateľov, ktoré boli schválené Výkonným orgánom MAS Občianske združenie pre rozvoj mikroregiónu „Požitavie – Širočina“ (ďalej len MAS „Požitavie – Širočina“)         dňa 30.1.2020. 
Zdôvodnenie usmernenia

V zmysle Programového manuálu 1 Podpora držiteľov regionálnej značky kvality a činnosti združení a spolkov na vidieku Nitrianskeho kraja - Nástroj 1 LEADER NSK (ďalej len „PM 1“) vydaného Nitrianskym samosprávnym krajom a platným pre vyhlásenú výzvu s kódom PŠ/NSK/LEADER/2020 je MAS povinná v rámci výberového procesu stanoviť na svojej úrovni vlastné výberové kritériá v rozsahu minimálne 3 kritériá pre projekty Opatrenia 1 a Opatrenia 2 Nástroja 1 LEADER NSK.
Žiadateľ deklaruje splnenie všetkých výberových kritérií vo formulári Projektový návrh – Žiadosť o dotáciu, v časti 6 Splnenie vlastných výberových kritérií pre projekty konečných užívateľov stanovených MAS, ktorý je súčasťou vyhlásenej výzvy. V uvedenej časti žiadateľ bližšie popíše splnenie jednotlivých výberových kritérií, ktoré sú relevantné pre príslušné opatrenie, v rámci ktorého sa zapája do vyhlásenej výzvy.

V prípade nesplnenia niektorého z výberových kritérií nebude predložená žiadosť o dotáciu zaradená do výberového procesu MAS „Požitavie – Širočina“. 

Zoznam výberových kritérií pre Opatrenie 1. Podpora držiteľov regionálnej značky kvality
1. Projekt je v súlade s cieľmi a prioritami Stratégie miestneho rozvoja vedeného komunitou/Stratégie CLLD MAS „Požitavie – Širočina“
2. Oprávnený žiadateľ (konečný užívateľ) prekladá v rámci tejto výzvy iba jeden projekt

3. Oprávnený žiadateľ (konečný užívateľ) musí mať platný certifikát, ktorý ho oprávňuje používať regionálnu značku kvality na tie tovary a služby, ktoré splnili certifikačné kritériá na základe rozhodnutia príslušnej certifikačnej komisie ku dňu zasadnutia Výberovej komisie MAS „Požitavie – Širočina“ k príslušnej výzve
4. Projekt je environmentálne zameraný alebo obsahuje environmentálny prvok
5. Projekt preukazuje znaky inovatívnej investície, inovatívneho produktu
Zoznam výberových kritérií pre Opatrenie 2. Podpora činnosti združení a spolkov

1. Projekt je v súlade s cieľmi a prioritami Stratégie miestneho rozvoja vedeného komunitou/ Stratégie CLLD MAS „Požitavie – Širočina“
2. Oprávnený žiadateľ (konečný užívateľ) prekladá v rámci tejto výzvy iba jeden projekt

3. Projekt je environmentálne zameraný alebo obsahuje environmentálny prvok
Vo Veľkých Vozokanoch, 03.02.2020

Ing. Justína Pálková

      štatutárna zástupkyňa 

       OZ pre rozvoj mikroregiónu

       „Požitavie – Širočina“

Tento projekt je spolufinancovaný z rozpočtu Nitrianskeho samosprávneho kraja


